 27 መጋቢት 2019 ምንጪ ስእሊ, Getty Images ሓድሽ መከላኸሊ ጥንሲ ክኒና ደቂ ተባዕትዮ ቀዳማይ መስርሕ ናይ ፈተነ ከም ዝሓለፈ ይሕበር ኣሎ እቲ መዓልታዊ ዝውሰድ ክኒና ዘርኢ ወዲ ተባዕታይ ከይፈሪ ይሕግዝ ብክኢላታት ድማ ከም ሓደ ዓቢይ ስጉምቲ ንቕድሚት ተራእዩ ኣሎ ቅድሚ ሕጂ ኮንዶምን መጥባሕትን እቶም እንኮ ኣማራጺታት መከላኸሊ ጥንሲ ደቂ ተባዕትዮ ነይሮም ሕጂ ግን ምምጻእ ናይዚ ክኒና ንደቂ ተባዕትዮ ዓቢይ መስተርህዮት ክኽዉን ትጽቢት ይግበረሉ እንተኾነ ግን ኣብ ዕዳጋታት ዓለም ንክቐርብ ኣስታት ዓሰርተ ዓመት ክወስድ ከምዝኽእል ሓካይም የጠንቕቑ ምልዓል ጾታዊ ስምዒት ናይ ደቂ-ኣንስትዮ መከላኸሊ ጥንሲ ክኒና ቅድሚ 50 ዓመት ኣብ ዓባይ ብሪጣንያ እዩ ተጀሚሩ ስለምንታይዩ ግን ናይ ደቂ ተባዕትዮ መከላኸሊ ጥንሲ ክኒና ንምድላው ግዜ ወሲዱ? 